[{"text_idx": "#000001", "text": "Rutas por el Alto Aso\u0301n"}, {"text_idx": "#000003", "text": "Zoritxarrez, badira zenbait gertaera aipatutako azken susmoa baieztatzen digutenak. Paisaiaren babesik eza da horietako bat, ez baita ulertzen berezko balio gisa. Urgentziazkoa da ikus arro babestuaren kontzeptua legalki garatzea. Hor dira, esate baterako, Kantabriar mendikate eta Burgosko mendietako zenbait aldetan parke eolikoek hondatu duten zeruertza. Balio handiko paisaiak zalantzazko aurrerapenaren izenean hondatuak. Eta ez gara soitik pertzepzio estetikoaz ari. Eduardo Marti\u0301nez de Piso\u0301n maisuaren pentsaera aintzat hartuz, paisaiak identitatea eraikitzen du, eta hau galduz gero zerbait hiltzen da gure barrenean."}, {"text_idx": "#000004", "text": "Orain hilabete batzuk ja so genuen berria. Zentzurik gabeko proiektu baten bidez, Pas haraneko bihotzetik Castro Valnerako tontorrera igotzeko teleferiko bat eraiki nahi dute. Gailurra, 450 turista jasoko lituzkeen azpiegitura eta ostalaritzako zerbitzuez betetzeko asmoa dute. Kantabriako Pas haranean 1400 metroz amiltzen den mendebaldeko aurpegi ederra zutabez eta lineako tarteko geltoki batez urratu n ahi dute."}, {"text_idx": "#000005", "text": "Mendi hau (1718 m ) Kantabriar mendikatearen leku garrantzitsuenetakoa da. Inguru giroan europar araudiak dioenaz baliatzea ez da beharrezkoa (espazioa Red Natura 2000n sartzen da erabat, LIC zonaldea da, babesa behar duten 17 endemismo botaniko katalogatu berri dira, etab). Ideia zoro hau buru ra tu zaienei gogora ekarri beharko litzaieke Valnerako gailurra urtearen zati handi batean lainopean eta haize bortitzen mende egoten dela. Argudio hauen aurrean kontu bakar bat geratzen da: paisaia bera. M e n d i honen erliebea zoragarria da, altueran dagoen aparteko alpetar karst batek m ugatzen dituen hareharrizko bankuak ikus ditzakegu. Kantabriar, burgostar eta euskal mendizaleek horrenbeste estimatzen duten leku pribilegiatu honek eraso zuzena jasango du. Krisia gainditzeko baltsamo mira garri bat balitz bezala eta aurrerapen faltsu gisa salduz, balio hauen gainetik enpresa-irizpide hutsak gailentzeak ikara sortzen du."}, {"text_idx": "#000006", "text": "Zorionez, ekologista taldeak mugitzen hasi dira, baina oro har, eskualde honi buruz dagoen ezjakintasuna bere babesaren aurkakoa da, eta horrek beharrezkoa egiten du inguru hau gehien estimatzen dugunok, mendizaleok alegia, bataila mediatikoa irabaztea. Atzeraezinezko kaltea ekidin behar dugu guztion artean. Garaiz gaude. Duela ia 20 urte, Pyrenaicako orrialde hauetan Las Motaseko Requiema intonatu genuen, inguru honetako bigarren gailurrik altuena den Pico\u0301n del Fraileren espazio naturala militar instalazioek okupatu zutenean. Ea oraingoan Castro Valnera salbatzen dugun. Betirako litzateke."}, {"text_idx": "#000008", "text": "Ruta de los can\u0303ones del Aso\u0301n"}, {"text_idx": "#000010", "text": "Langtang, el Nepal ma\u0301s tibetano"}, {"text_idx": "#000011", "text": "Travesi\u0301a integral de la sierra de A\u0301rcena (Valdegovi\u0301a)"}, {"text_idx": "#000013", "text": "Explorando la Sierra del Escambray"}, {"text_idx": "#000014", "text": "Perfection Valley. Un poco de historia"}, {"text_idx": "#000017", "text": "Sherpas, la vida en el camino"}, {"text_idx": "#000018", "text": "Sobre el cobro de rescates"}, {"text_idx": "#000019", "text": "El futuro de la montan\u0303a"}, {"text_idx": "#000020", "text": "Mujeres de Pyrenaica / Pyrenaicako emakumeak."}, {"text_idx": "#000022", "text": "Mendi eta Eskalada Kirolen Napar Federakundea"}, {"text_idx": "#000023", "text": "Lege oharra eta Pribatutasun politika"}]